stanford-oval/wikipedia huggingface dataset:
Read My Lips (Enough Is Enough)

Read My Lips (Enough Is Enough) הוא שיר שנכתב ומבוצע על ידי הזמר והיוצר הסקוטי ג'ימי סאמרוויל (לשעבר מלהקות ברונסקי ביט והקומיונרדס) מתוך אלבומו Read My Lips. השיר דן בצורך במימון מוגבר למאבק ב-HIV/איידס.
השיר יצא בשנת 1990 כסינגל הסולו השלישי של סומרוויל מהאלבום Read My Lips, אולם לא זכה לאותה ההצלחה כמו הסינגל הקודם שהוציא, "You Make Me Feel (Mighty Real)", גרסת כיסוי לשיר שבוצע במקור על ידי הזמר האמריקאי סילבסטר, שהגיע בשיאו עד למקום החמישי במצעדי הפזמונים של השנה הקודמת. עם זאת, השיר הצליח להגיע אל רשימת 40 הגדולים של מצעד הסינגלים הבריטי, ודורג בשיאו במקום 26.
רשימת השירים

"Read My Lips (Enough Is Enough)"
"Read My Lips (Enough Is Enough)"
"Strangers "
מיקומי שיא

| 0 | 1 | 2 | 3 |
| --- | --- | --- | --- |
‏מצעדים ודירוגים‏
| מדינה | מצעד | מיקום שיא | הערות |
| הממלכה המאוחדת הממלכה המאוחדת | מצעד הסינגלים הבריטי | ‏26 | ‏ |
הערות שוליים

↑  ‏"The Official Charts Company - Read My Lips by Jimmy Somerville Search"‏. The Official Charts Company. 19 June 2013.
Psycho Holiday

"Psycho Holiday" הוא שיר של להקת ההבי מטאל האמריקאית פנטרה, שיצא לאור כסינגל השלישי והאחרון מתוך אלבומם Cowboys from Hell משנת 1990. זהו השיר השלישי באלבום.
וידאו קליפ

בשנת 1991 הופק וידאו קליפ לשיר, שיצא ב-Cowboys from Hell: The Videos. מאוחר יותר הוא יצא מחדש ב-DVD 3 Vulgar Videos from Hell משנת 1999. הקליפ בוים על ידי פול רחמן.
ביקורות

מלקולם דום ממגזין מטאל האמר החשיב את "Psycho Holiday" כאחד מעשרת שירי פנטרה הטובים ביותר, וכתב כי הלהקה הוכיחה שהיא יכולה להיות מלודית, מלוכלכת ופשוטה מבחינה מוזיקלית אך יצירתית. דום לוסון, גם הוא ממגזין מטאל האמר, דירג את השיר במקום ה-26 ברשימת השירים הטובים ביותר של פנטרה, וכינה אותו "קלאסיקה חסרת מעצורים".
כותב AllMusic אדוארדו ריבדביה החשיב את "Psycho Holiday" כאחד משלושת רגעי השיא מהאלבום.
רשימת רצועות

| סינגל תקליטור אמריקאי> מס' | סינגל תקליטור אמריקאי> שם | סינגל תקליטור אמריקאי> משך | סינגל תקליטור אמריקאי>  | סינגל תקליטור אמריקאי>  | סינגל תקליטור אמריקאי>  | סינגל תקליטור אמריקאי>  | סינגל תקליטור אמריקאי>  | סינגל תקליטור אמריקאי>  | סינגל תקליטור אמריקאי>  |
| --- | --- | --- | --- | --- | --- | --- | --- | --- | --- |
| 1. | Psycho Holiday  | 5:19 |  |  |  |  |  |  |  |
| 2. | Cowboys from Hell (הופעה חיה)  | 4:07 |  |  |  |  |  |  |  |
| 3. | Heresy (הופעה חיה)  | 4:48 |  |  |  |  |  |  |  |
משתתפים

פיל אנסלמו - שירה
דיימבאג דארל - גיטרה
רקס בראון - גיטרה בס
ויני פול - תופים
הערות שוליים

↑  3 Vulgar Videos from Hell (DVD). Elektra Records. November 23, 1999.
↑  Malcolm Domepublished, Ten Of The Best Pantera Songs Of All Time, louder, ‏2018-06-25 (באנגלית)
↑  Dom Lawsonpublished, The 50 best Pantera songs ever, louder, ‏2019-02-04 (באנגלית)
↑  Cowboys from Hell - Pantera | Album | AllMusic (באנגלית), נבדק ב-2024-11-09
↑  Psycho Holiday, discogs.com
| --- | --- |
בקרת זהויות :  MusicBrainz release group: 8ee220b3-7604-4866-9fee-765b66a890c7  MusicBrainz work: 4efb5707-b769-3cb9-87c6-914add147014
מועאוויה באראזאנגי

| --- | --- |
אין תמונה חופשית
 לידה:  1944 סוריה
 פטירה:  30 במרץ 2022  (בגיל 78 בערך) אית'קה, ארצות הברית 
 מדינה:  סוריה, ארצות הברית 
 מקום מגורים:  איתקה, ניו יורק
 פעילות בולטת:  חקר הטקטוניקה של המזרח התיכון
 השכלה:  אוניברסיטת דמשק  אוניברסיטת קולומביה 
 
מועאוויה באראזאנגי (1944–2022) היה גאופיזיקאי, סייסמולוג וגאולוג אמריקאי ממוצא סורי וידוע בתרומתו לקידום הבנת הטקטוניקה של המזרח התיכון.
ראשית דרכו כמדען

באראזאנגי סיים לימודיו לתואר ראשון באוניברסיטת דמשק, סוריה בשנת 1965, בפקולטה למדעים עם התמקדות בפיזיקה, גאולוגיה, מתמטיקה וכימיה. כעבור שנתיים השלים את לימודיו לתואר שני בגאולוגיה וגאופיזיקה באוניברסיטת מינסוטה שבארצות הברית ובשנת 1971 קיבל את התואר דוקטור לפילוסופיה במצפה כדור-הארץ "למונט-דוהרטי" של אוניברסיטת קולומביה (אנ') בהתמחות בסייסמולוגיה וסייסמוטקטוניקה. במהלך לימודיו לתואר שני לימד ושימש כעוזר מחקר במחלקה לגאולוגיה וגאופיזיקה באוניברסיטת מינסוטה, ובמהלך מחקרו לדוקטוראט שימש כעמית מחקר ועוזר מחקר בכיר באוניברסיטת קולומביה.
קריירה אקדמית באוניברסיטת קורנל

מאז שנת 1972, מיד לאחר שקיבל את תואר הדוקטור, התקבל לאוניברסיטת קורנל, ועד היום, התקדם בדרגות האקדמיות באוניברסיטה זו עד לדרגת פרופסור מן המניין במחלקה למדעי כדורה הארץ והאטמוספירה. בשנים 1988 - 2009 הוא ניהל את המכון למחקר היבשות באונ' קורנל, וחבר בוועדת ההיגוי של המכון.
בשנת 1979 הוא יצא לשנתיים לאוניברסיטת המלך עבדולעזיז (אנ') אשר בג'דה, ערב הסעודית, ושימש שם כראש המחלקה לגאופיזיקה בפקולטה למדעי כדור הארץ.
במהלך עבודתו בקורנל עסק בנוסף למחקריו גם בעבודות ייעוץ ובחברוּת בוועדות בינלאומיות וכדלקמן:
1981 - 1982 - יועץ ראשי וחבר בוועדה האקדמית מטעם אונסק"ו להכנת תוכנית להערכת סיכונים סייסמיים וצמצומם במרחב הערבי.
1983 - חבר בוועדה הטכנית הלאומית של ערב הסעודית לחקר רעידות האדמה לשם הערכת וצמצום הסיכונים הסייסמיים בממלכה.
1982 - 1987 נציג אונסק"ו לתימן, סוריה וירדן להכנת, ייעוץ ותיאום יישום התכנית להערכת הסיכונים הסייסמיים וצמצומם במרחב הערבי שהוכנה על ידו וע"י עמיתיו בתחילת העשור.
1986 - ערך את שני הכרכים, מס' 13 ומס' 14, של הסדרה הגאודינמית בת 31 הכרכים שהפיץ האיחוד האמריקני לגאופיזיקה (אנ'), כרכים שעסקו במבט גלובלי על רפלקציה סייסמית והקרום היבשתי ברפלקציה זו.
1988 - 1999, 2004 - יועץ מטעם תוכנית האו"ם לפיתוח (UNDP) (אנ') לוועדה לאנרגיה אטומית הסורית, למרכז הלאומי הסייסמולוגי הסורי ולמשרד הפנים והסביבה הסורי בעניין סיכוני רעידות אדמה באזור וניתוח ופיענוח נתונים סייסמיים מהאזור.
1987 - 1991 - חבר בוועדה לגאודינמיקה וטקטונו-פיזיקה של האיגוד הבינלאומי לסייסמולוגיה ופיזיקה של פנים כדור הארץ.
1986 - 1997 - מתאם התכנית למדעי כדור הארץ עבור מדינות המזרח התיכון וצפון אפריקה. תוכנית זו הייתה חלק מתוכנית הליתוספירה הבינלאומית של האיגוד הבינלאומי למדעי הגאולוגיה (אנ') ושל האיגוד הבינלאומי לגאודזיה וגאופיזיקה.
1991 - 1997 - חבר הוועדה למדינות מתפתחות מטעם האיגוד הבינלאומי לסייסמולוגיה ופיזיקה של פנים כדור הארץ.
1989 - 1996 - שימש כעורך עבור מדינות ערב במיזם למיפוי השברים הפעילים הגדולים על פני כדור הארץ (בראשותו של ד"ר ו. טריפונוב מרוסיה). זאת במסגרת תוכנית הליתוספירה הבינלאומית של האיגוד הבינלאומי למדעי הגאולוגיה ושל האיגוד הבינלאומי לגאודזיה וגאופיזיקה.
1991 - 1993 - חבר מערכת כתב העת Geology.
1998 - 2003 - יו"ר מיזם הניסוי הסייסמי של מזרח טורקיה/הרמה האנטולית מטעם אונ' קורנל בשיתוף אוניברסיטת בואזיצ'י מאיסטנבול.
1999 - יו"ר משותף יחד עם תלמידו לדוקטוראט בעבר של מיזם הטקטוניקה הפעילה של סוריה ולבנון - מחקר רב שנתי, רב תחומי של הקטע הצפוני של מערכת השברים של ים המלח.
תחומי מחקריו

המבנה הליתוספרי והסיסמוטקטוני של שרשראות הרים פנים יבשתיות ואזורי התנגשות צעירים של לוחות טקטוניים.
שרשרת הקימוט הפלמירידי (אנ') במרכז סוריה לרבות בקע הפרת.
הרי הריף והאטלס במרוקו.
מחקר מפורט של הרמה האנטולית במזרח טורקיה - אחד מאזורי ההתנגשות היבשתית הצעירים על פני כדור הארץ.
איסוף וארגון כל הנתונים הגאולוגיים, הגאופיזיים והסייסמולוגיים הזמינים של המזרח התיכון וצפון אפריקה תוך שימוש במערכות מידע גאוגרפי (GIS) בקנה מידה גדול.
הטקטוניקה הפעילה של סוריה ולבנון מבקעת הלבנון וצפון מזרחה.
הערות שוליים

↑  דף קורות חיים באתר אוניברסיטת קורנל, עמ' 1.
↑  Institute for the Study of the Continents (INSTOC) - History, Cornell University
↑  Institute for the Study of the Continents (INSTOC) - Membership, Cornell University
1 2  Geological Sciences, Muawia Barazangi, Cornell University
↑  דף קורות חיים באתר אוניברסיטת קורנל, עמ' 2 - 4..
↑  Muawia Barazangi, Larry Brown, Reflection Seismology: A Global Perspective, Volume 14, AGU - Advancing Earth and Space Science
↑  Muawia Barazangi, Larry Brown, Reflection Seismology: The Continental Crust, Volume 14, AGU
↑  Barazangi, M., Brown, L., Reflection seismology - a global perspective, WorldCut,1986
↑  Barazangi, M., Brown, L.,, Reflection Seismology: The Continental Crust - Volume 14, AGU, 1986
↑  Trifonov, V. G., Machette, M. N., 1993, The World Map of Major Active Faults Project, Annals of geophysics / Annali di geofisica 36, pp. 225-236
↑  Barazangi, M., et al., [http://atlas.geo.cornell.edu/turkey/turkey.html Eastern Turkey Seismic Experiment (ETSE)
Lithospheric Structure in an Active Continental Collision Zone], Cornell University
↑  Gomez, F., Barazangi, M.,, Active tectonics of the northern Dead Sea Fault System in Syria and Lebanon, Cornell University
| --- | --- |
בקרת זהויות :  NLI: 987007348108605171  BIBSYS: 90302411  CiNii: DA01010837  ISNI: 0000 0000 6743 2749  LCCN: n85132974  NLA: 35779345  RERO: 02-A002967362  SUDOC: 087616807  VIAF: 30970884   WorldCat (עם VIAF): 30970884
קמפיטלי

| --- | --- |


 מידע
 עיר:  רומא 
 תאריך ייסוד:  המאה ה־13 
 שטח:  59.9 הקטאר 
 אוכלוסייה:  530 (31 בדצמבר 2020)
 קואורדינטות:  41°53′17″N 12°29′11″E﻿ / ﻿41.88803°N 12.486391°E﻿ / 41.88803; 12.486391
 
 
קמפיטלי (באיטלקית: Campitelli) הוא שמו של הרובע העשירי מבין רובעי העיר רומא בירת איטליה.
סמל הרובע מתאר ראש שחור של דרקון על רקע לבן. מקור הסמל באגדה אל האפיפיור סילבסטר הראשון שהרג את הדרקון ששכן בפורום רומאנום.
מקור שם הרובע, ככל הנראה בעיוות שמה של גבעת הקפיטולין. סברה אחרת היא שמקור השם בביטוי הלטיני: "קמפוס טלוריוס" (בלטינית: campus telluris - "שדה חפור" או "שדה אדמה").
היסטוריה

השטח בו ממוקם הרובע, היווה את מרכזה של העיר רומא בעת העתיקה. ברובע עובר העמק בין גבעת הפלטין וגבעת הקפיטולין שבו עברה דרך, שלימים הפכה לויה סאקרה (הדרך הקדושה), והשוק שהוקם לצידה הפך לימים לפורום הרומאי.
בימי הביניים היה האזור בו ממוקם הרובע לרובע ה-12 של העיר, ונקרא "רובע קמפיטלי אין סנקטי אדריאני" (Regio Campitelli in Sancti Adriani) כאשר שם הרובע מתייחס לכנסיית סן אנדריאנו, אשר הייתה ממוקמת בבניין הסנאט הרומאי שבפורום הרומאי.
מרבית שטחי הפורום והמקדשים הפכו בימי הביניים לאיי חורבות. באבני המקדשים נעשה שימוש חוזר, ואזור הפורים שימש בראשית המאה ה-19 כאזור מרעה לצאן וכשוק הבקר של העיר רומא.
בשנת 1921 פוצל הרובע, וחלק משטחיו הפכו לרובע צ'ליו.
אתרי תיירות

רובע קמפיטלי הוא הרובע המתויר ביותר מבין רובעי רומא. ברובע ממוקמים הפורום רומאנום, גבעת הקפיטולין וגבעת הפלטין שהם הבולטים באתרים הארכאולוגיים ששרדו מרומא הקדם-קיסרית וההאימפריאלית. אתרים אלה ממלאים כ-60% משטח הרובע.
על גבעת הקפיטולין נמצאים כיכר הקמפידוליו (אנ') שתוכננה על ידי מיכלאנג'לו במאה ה-16 וכן המוזיאון הקפיטוליני, ובסמוך נמצאת אנדרטת ויטוריו אמנואלה השני המכונה "הוויטוריאנו".
בין הכנסיות שברובע ניתן למנות את כנסיית סנטה מריה אין ארצ'לי מהמאה ה-14.
אנדרטת ויטורי אמנואלה השני
דיימבאג דארל

| --- | --- |

 לידה:  20 באוגוסט 1966 ארלינגטון, טקסס, ארצות הברית 
 נרצח:  8 בדצמבר 2004 (בגיל 38) Alrosa Villa, ארצות הברית 
 שם במה:  Dimebag Darrell 
 מקום קבורה:  ארלינגטון 
 מוקד פעילות:  ארצות הברית 
 תקופת הפעילות:  מ-1981 
 מקום לימודים:  Arlington High School, Bowie High School 
 סוגה:  הבי מטאל 
 כלי נגינה:  גיטרה 
 dimebagdarrell.com
 פרופיל ב-IMDb
 
"דיימבאג" דארל אבוט (באנגלית: Darrell Lance Abbott‏; 20 באוגוסט 1966 - 8 בדצמבר 2004) היה גיטריסט בלהקת המטאל פנטרה ולאחר מכן בלהקת דמג'פלאן.
תחילת דרכו

דארל לאנס אבוט נולד בארלינגטון שנמצאת במדינת טקסס, ארצות הברית.
את ההשראה לנגן קיבל לאחר שראה גיטריסטים רבים שמנגנים בסטודיו של אביו, ג'רי אבוט. מה שעוד דחף את דיימבאג יותר מכל לנסות לנגן היא הערצתו לאייס פהרלי הגיטריסט של קיס - אחת הלהקות שהשפיעו על דיימבאג יותר מכל.
תחילה ניסה דארל לנגן על תופים אך במהרה גילה כי אין לו את כישוריו של אחיו וינסנט (מאוחר יותר המתופף של הלהקה שהקימו ביחד "פנטרה"), לכן לקח את ההשראה שלו לכיוון הגיטרה והחל ללמוד לנגן על גיטרה בגיל צעיר.
כישוריו המוזיקליים ונגינתו של דיימבאג היו כה מרשימים עד שבגיל 16 נאסרה עליו האפשרות להשתתף בתחרות שנתית לגיטריסטים של תחנת הרדיו הטקסנית, "Q102". לאחר שזכה שלוש שנים ברציפות בתחרות.
להקות > פנטרה

פנטרה הוקמה בשנת 1981 כאשר דיימבאג הוא הגיטריסט היחיד בלהקה ולצידו ויני פול אחיו שפעל כמתופף, אליהם הצטרפו רקס בראון כבסיסט וטרי גלייז כסולן.
בשנותיה הראשונות של הלהקה ניתן היה לסווג אותה כלהקת גלאם מטאל עם השפעות של להקות מהגל החדש של ההבי מטאל הבריטי ולהקות כמו :ואן היילן, קיס, איירון מיידן וג'ודס פריסט, במשך השנים עברה הלהקה שינויים שהפכו אותה ללהקת הבי מטאל, שאף פונה לכיוון הת'ראש מטאל (מטאליקה וסלייר הן דוגמאות ללהקות שהשפיעו על סגנון הנגינה המזוהה עם פנטרה החל משנת 1990).
לאחר הצטרפותו של פיל אנסלמו ללהקה כמחליף של טרי גלייז בעמדת הסולן, הוציאה הלהקה ב-1990 את אחד האלבומים המשפיעים במטאל, אלבום שנחשב לקלאסיקה Cowboys From Hell, באלבום היה ניתן לשמוע ולחזות בביצועי הגיטרה החדשניים יחסית של דיימבאג.
סגנון המיוחד אף ייצר תת-ז'אנר חדש במטאל, הגרוב מטאל (תת ז'אנר זה היווה את הבסיס ללהקות הנו מטאל שאת בסיס הנגינה שלהם קיבלו מהגרוב מטאל).
הלהקה התפרקה בשנת 2003 לאחר סכסוך בין פיל אנסלמו לבין האחים אבוט.
להקות > דמאג'פלאן (Damageplan)

לאחר התפרקותה של פנתרה האחים דארל וויני אבוט החליטו להקים להקה חדשה כאשר צירפו את פטריק להמן כסולן ואת בוב זילה כבסיסט של הלהקה. סגנונה של הלהקה היה דומה לסגנון המטאלי אותו פנטרה ניגנה, הגרוב מטאל.
סופה של דמאג'פלאן בהירצחו של דיימבאג.
הגיטרות בהן השתמש

דארל דיימבאג מזוהה יותר מכל גיטריסט אחר עם הגיטרות של דין (Dean Guitars). כבר בגיל 16 הוא קיבל את הגיטרה הראשונה שלו מתוצרת דין. החברה ייצרה מגוון רחב של גיטרות הנושאות את שמו (בעיקר לאחר מותו אבל גם כאשר היה בין החיים) ואשר עוצבו במיוחד בשבילו.
בתקופה מסוימת כאשר דין פשטו רגל הוא השתמש בגיטרות של וושבורן (Washburn) במהלך השנים 1996–2004.
הירצחו

כאשר דארל דיימבאג ולהקתו החדשה Damageplan הופיעו באוהיו, נורה ונרצח דיימבאג על ידי מעריץ מעורער בנפשו. מספר דקות לאחר שפרץ ביריות ואף החזיק בבן ערובה במהלך האירוע, נורה המעריץ על ידי שוטר.
דיימבאג דרל הובא לקבורה בעיר הולדתו ארלינגטון, שם הוא נטמן בתוך ארון קבורה המעוטר בדמויותיהם של חברי להקת קיס, ויחד עם אחת הגיטרות של אדי ואן היילן, גיטריסט להקת ואן היילן אותו העריץ.
כלכלת צרפת

| --- | --- |

המרכז הכלכלי של צרפת בפריז
 דירוג עולמי:  11
 מטבע:  אירו
 סטטיסטיקה
 תמ"ג:  2.923 טריליון דולר (2023 תחזית)
 תמ"ג לנפש:  43,600 (דירוג: 41)
 צמיחה כלכלית:  1.10% (דירוג: 168; הערכה לשנת 2015)
 תמ"ג לפי מגזר:  חקלאות - 2%,  תעשייה - 20.1%,  שירותים - 77.9%
 אינפלציה (מה"ל):  1.2% (2017)
 אוכלוסייה מתחת לקו העוני:  14.2% מהאוכלוסייה (2015)
 מדד ג'יני:  30.1 (דירוג: 122; 2013)
 כוח עבודה:  30.68 מיליון (הערכה לשנת 2015)
 כוח עבודה לפי מקצוע:  חקלאות - 2.8% תעשייה - 20% שירותים - 77.2%
 אבטלה:  9.5% מהאוכלוסייה (2017)
 קשרי מסחר
 יצוא:  551.8 מיליארד דולר
 יצוא מוצרים:  מכונות וציוד הובלה, מטוסים, פלסטיקה, כימיקלים, מוצרים פרמצבטיים, ברזל ופלדה, משקאות וכלי רכב
 מדינות עיקריות:  גרמניה 14.8%, ספרד 7.7%, איטליה 7.5%, ארצות הברית 7.2%, בלגיה 7%, בריטניה 6.7% (2017)
 יבוא:  624.9 מיליארד דולר
 יבוא מוצרים:  מכונות וציוד, כלי רכב, נפט גולמי, פלסטיק, כימיקלים
 מדינות עיקריות:  גרמניה 18.5%, בלגיה 10.2%, הולנד 8.3%, איטליה 7.9%, ספרד 7.1%, בריטניה 5.3%, ארצות הברית 5.2%, סין 5.1% (2017)
 חוב חיצוני:  5.3 טריליון דולר (2016)
 הנתונים מבוססים בעיקר על:  ספר העובדות העולמי של ה-CIA הסכומים הנקובים בדולרים בערך זה, הכוונה לדולר אמריקאי, אלא אם כן צוין אחרת
כלכלת צרפת היא כלכלת שוק מעורבת, כאשר המגזר הפרטי (אנ') רחב, אך לממשלה יש חלק חשוב בכלכלה.
צרפת היא אחת מהכלכלות החזקות בעולם, והיא חברה בארגון המדינות המתועשות.
לאורך השנים הפריטה ממשלת צרפת הפריטה חברות רבות, חלקית או בצורה מלאה, כגון אייר פראנס, פראנס טלקום, רנו ועוד.
כמה מהחברות הגדולות בעולם הן צרפתיות, כגון איירבוס, רנו, פיג'ו, סיטרואן, אורנג' (פראנס טלקום) ועוד.
צרפת היא המדינה המתוירת בעולם, עם 89 מיליון תיירים זרים בשנת 2017, רובם ביקרו בריביירה הצרפתית, באלפים הצרפתיים, בפריז ובחבל אלזס.
מאז בחירתו של עמנואל מקרון לנשיאות צרפת, השיקה צרפת רפורמות כלכליות רבות להגברת התחרות, ועד שנת 2022 מס החברות מתוכנן לרדת מ-35% בשנת 2017 ל-22% בלבד בשנת 2022.
ראו גם

כלכלת האיחוד האירופי
הערות שוליים

1 2 3  The World Factbook — Central Intelligence Agency, www.cia.gov (באנגלית)
| כלכלת מדינות העולם |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין • המדינה האסלאמית  • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה   • איי קיימן • אל סלוודור • אנטיגואה וברבודה • אקוודור • ארגנטינה  • ארצות הברית • בוליביה • בליז • ברבדוס • ברזיל   • ג'מייקה • גואטמלה • גיאנה • גרנדה  • דומיניקה • האיטי  • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס  • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל   • איי שלמה  • ונואטו • טובאלו • טונגה • מיקרונזיה • נאורו • ניו זילנד • סמואה  • פיג'י • פלאו • פפואה גינאה החדשה • קיריבטי |  |
| --- | --- |
בקרת זהויות :  NLI: 987007548094005171  LCCN: sh85051216 
ערך זה הוא קצרמרבנושא צרפת ובנושא כלכלה. אתם מוזמנים לתרום לוויקיפדיה ו.
נרייפיורד

נרייפיורד (נורווגית: Nærøyfjord) הוא פיורד הנמצא במחוז סוגן והפיורדים (Sogn og Fjordane) שבנורווגיה. אורכו 18 ק"מ והוא שלוחה של סוגנפיורד (Sognefjord), הפיורד הארוך והעמוק ביותר בנורווגיה, 204 ק"מ אורכו ו-1,308 מ' עומקו.
נרייפיורד הוא פיורד צר. רוחבו נע בין 250 מטר בנקודה הצרה ביותר ליותר מקילומטר בנקודה הרחבה ביותר. עומקו נע בין 10 ל-250 מטרים. משני צידי הפיורד נמצאים מצוקים גבוהים ותלולים, המתנשאים לגבהים של כ-1,200 מטר מעל פני האדמה. מסביב לפיורד נמצאים כמה חוות נטושות וכמה עיירות מתוירות, כמו גודבנגן (Gudvangen) ובאקה (Bakka).
הפיורד קרוי על שמו של ניורד (Njord), אל ואניר במיתולוגיה הנורדית.
החל משנת 1885 באזור פועל מלון סטלהיים.
בשנת 2005 הוכלל יחד עם ייראנגרפיורד ברשימת אתרי המורשת העולמית של אונסק"ו.
נופי נרייפיורד הנשקפים ממלון סטלהיים
295

שנת 295 היא השנה ה-95 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 295 ניתן לה בדיעבד.
כל התאריכים שלהלן הם לפי הלוח היוליאני.
אירועים

20 באפריל - שביט האלי מגיע לפריהליון.
ראו גם

ילידי 295‎
נפטרים ב-295‎
Mouth for War

"Mouth for War" הוא שיר של להקת ההבי מטאל האמריקאית פנטרה. השיר יצא לראשונה באלבומם השישי של הלהקה, Vulgar Display of Power, והיה הסינגל הראשון מתוך אלבום זה. השיר יצא מאוחר יותר באלבום האוסף של הלהקה, The Best of Pantera: Far Beyond the Great Southern Cowboys' Vulgar Hits!
השיר יצא כתוכן להורדה עבור משחקי הווידאו Rock Revolution ו-Rock Band 3, לצד השירים "Walk", "I'm Broken" ו-"5 Minutes Alone".
מילים ולחן

הסולן פיל אנסלמו הצהיר בריאיון ב-1992 בתוכנית Much More Music, ש-"Mouth for War" עוסק בתיעול השנאה שלך למשהו פרודוקטיבי. זה ניכר במילים "When I channel my hate to productive/I don't find it hard to impress". לדברי אנסלמו, השיר נכתב על האלוף דאז במשקל בינוני ג'יימס טוני.
וידאו קליפ

הקליפ מראה את הלהקה מנגנת את השיר לקהל. רוב הסרטון מצולם בשחור-לבן, וצילום מסך של הסרטון שימש כעטיפת השיר "Walk". הסרט בוים על ידי פול רחמן שגם ביים את הקליפים מהאלבום הראשון של הלהקה, Cowboys from Hell, ואת הסרט התיעודי American Hardcore.
שחרור וקבלה

"Mouth for War" היה הסינגל הראשון של הלהקה מתוך אלבומם Vulgar Display of Power. השיר הוא אחד השירים הפופולריים ביותר של פנטרה וחווה הצלחה מסחרית בינונית, והפך לשיר הראשון של הלהקה אי פעם שהגיע למקום ה-73 במצעד הסינגלים הבריטי. השיר שימש כשיר הנושא של Headbangers Ball של MTV.
מטאל האמר דירגו את השיר במקום ה-7 ברשימת 50 שירי פנטרה הטובים ביותר.
רשימת רצועות

| מס' | שם | משך |
| --- | --- | --- |
| 1. | Mouth for War  | 3:57 |
| 2. | Rise  | 4:38 |
| 3. | Cowboys from Hell (הופעה חיה)  | 4:16 |
| 4. | Heresy (הופעה חיה)  | 5:05 |
משתתפים

פיל אנסלמו - שירה
דיימבאג דארל - גיטרה
רקס בראון - גיטרה בס
ויני פול - תופים
הערות שוליים

↑  Joe DiVitaJoe DiVita, Philip Anselmo Discusses Dimebash Incident, Loudwire, ‏2016-10-18 (באנגלית)
↑  Dom Lawsonpublished, The 50 best Pantera songs ever, louder, ‏2019-02-04 (באנגלית)
| --- | --- |
בקרת זהויות :  MusicBrainz release group: 027ed5ff-58d7-4ebf-a2df-c5ad73aaf9ae  MusicBrainz work: ce58ee3f-8169-332d-9c87-c56b3f26f925
141

שנת 141 היא השנה ה-41 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 141 ניתן לה בדיעבד.
כל התאריכים שלהלן הם לפי הלוח היוליאני.
אירועים

22 במרץ - שביט האלי מגיע לפריהליון.
ראו גם

ילידי 141‎
נפטרים ב-141‎
שירות הפארקים הלאומיים של ארצות הברית
ראו גם

פארק לאומי
פיליפ אנסלמו

| --- | --- |

 לידה:  30 ביוני 1968 (בן 56) ניו אורלינס, ארצות הברית 
 מוקד פעילות:  ארצות הברית 
 תקופת הפעילות:  מ-1986 
 מקום לימודים:  תיכון גרייס קינג, Klein Oak High School 
 סוגה:  גרוב מטאל, מטאל קיצוני, סלאדג' מטאל, הבי מטאל, רוק דרומי 
 סוג קול:  בריטון, גראולינג 
 חברת תקליטים:  Housecore Records 
 בן או בת זוג:  סטפני אופל ויינשטיין 
 housecorerecords.com
 פרופיל ב-IMDb
 
פיליפ אנסלמו
פיליפ "פיל" הנסן אנסלמו (באנגלית: Phil Anselmo; נולד ב-30 ביוני 1968) הוא מוזיקאי מטאל וסולן הלהקות פנטרה, Down ו-Superjoint Ritual. בתקופתו הפכה פנטרה לאחת הלהקות המשפיעות בעולם המטאל.
קריירה > לפני פנטרה

אנסלמו נולד בניו אורלינס, לואיזיאנה. לא קיימים הרבה מקורות על ילדותו והתבגרותו של פיליפ אבל מהמעט שידוע נראה כי הוא לא זכה לילדות קלה. ידוע כי בשנות העשרה שלו הוא חי מחוץ לבית תקופות ארוכות ולא זכה לחינוך פורמלי מלא.
בשנת 1987 הצטרף אנסלמו ללהקת פנטרה. באותה תקופה הייתה פנטרה להקת הבי מטאל עם מראה של ״להקת שיער״.
קריירה > פנטרה

בשנת 1988 ראה אור האלבום הראשון של פנטרה עם אנסלמו על המיקרופון, בשם Power Metal. האלבום אמנם היה ברובו ב״סגנון פנטרה הישן״, אך לראשונה ניתן היה גם לשמוע שירים המשלבים ת'ראש מטאל. שנתיים מאוחר יותר הוציאה הלהקה את Cowboys From Hell, אלבום שהשאיר סופית מאחור את העבר הגלאמי של הלהקה. הלהקה הוציאה בהמשך את Vulgar Display Of Power, Far Beyond Driven ו- The Great Southern Trendkill. במהלך כל אותן שנים של הצלחה היה ידוע כי אנסלמו צורך הרואין וכי העובדה מפריעה ליתר חברי ההרכב, ובמיוחד לאחים אבוט. אנסלמו התלונן באותה תקופה על כאבי גב חוזרים, כנראה תוצאה של הופעות אנרגטיות במשך שנים על הבמות. בספטמבר 1995 יצא האלבום הראשון של פרויקט הצד של פיל אנסלמו, Down.
המתחים בתוך הלהקה גברו כאשר אנסלמו כמעט ומת ממנת יתר בקיץ 1996. השמועות על פירוק הלהקה הלכו וגברו, במיוחד כאשר גם האחים אבוט התחילו לעבוד על חומר עצמאי. ללהקה יצאו עוד אלבום הופעות ואלבום סטודיו אחד, Reinventing the Steel בשנת 2000. אנסלמו הוציא שני דיסקים עם Down ו-Superjoint Ritual שיצאו ב-2002 ו-2003, לפני שפנטרה התפרקה רשמית ב-2003. הסיבה העיקרית לפירוק הייתה הריחוק שנוצר בין אנסלמו לשאר חברי הלהקה.
קריירה > אחרי פנטרה

לאחר פירוק פנטרה המשיך אנסלמו בהקלטות עם מספר פרויקטים כשבראשם ההרכב Superjoint Ritual, איתו הופיע בOzzfest בשנת 2004. כחצי שנה לאחר מכן התראיין אנסלמו למגזין רוק בו אמר שלדיימבאג דארל מגיעות מכות רצח, דבר שלטענתו אמר רק לאחר שהראיון נגמר אך הפך לכותרת של הראיון וכחצי שנה אחרי דיימבאג דארל נרצח בהופעה של להקתו של דארל דמג'פלן. לאחר הידיעה על הרצחו של דיימבאג דארל בדצמבר אותה שנה סיבובי ההופעות של Superjoint Ritual נפסקו. הידיעות על כך שאנסלמו הוכרז כלא רצוי בטקס ההלוויה תפסו כותרות. אנסלמו לקח לעצמו זמן למנוחה ממוזיקה אחרי מותו של "דיימבג" ולפי שמועות מסוימות אף שקל לפרוש לגמרי מהסצנה.
כיום פיליפ אנסלמו מצהיר כי הוא נקי לגמרי מסמים וכי עבר ניתוח שחדל את כאבי הגב הממושכים מהם סבל. בתחילת 2006 הופיעו שמועות לפיהן אנסלמו יכנס לנעליו של ליין סטאלי באליס אין צ'יינס, אך כפי הנראה אין לשמועות אלו קשר למציאות. אנסלמו חזר להקליט בעיר הולדתו, ניו אורלינס, שנפגעה קשה בהוריקן קטרינה באוגוסט 2005.